Vilma Kukrus
Vilma Kukrus (5. juuni 1948 Kaisma, Pärnumaa – 24. november 1999 Tallinn) oli eesti füüsik ja õpetaja. Ta lõpetas 1966. aastal hõbemedaliga Vändra Keskkooli. 1971. aastal lõpetas Tartu Riikliku Ülikooli. Ta töötas aastatel 1971–1999 Tallinna 1. Keskkooli (hiljem Gustav Adolfi Gümnaasiumi) füüsikaõpetajana. Mitmed tema õpilased olid edukad füüsikaolümpiaadidel. Ta oli üks füüsika-matemaatika süvaõppega klasside füüsika programmi koostajaid.